เรามี พสพ กับเเฟนเเบบไม่สอดใส่ เเต่นิ้วของเเฟนเราน่าจะเปื้อนอสุจิเเต่น่าจะเเห้งเเล้ว เเล้วมาสอดใส่อวัยวะเพศเรา หลังจากผ่านมา 2 สัปดาห์ประจำเดือนของเราก็มา เเต่ก็เเอบกังวลว่าจะท้องรึเปล่าเพราะไปหาใน pantip เเล้วมีคนบอกว่าท้องเเล้วมีประจำเดือนทุกเดือน เเต่เดือนต่อมาประจำเดือนของเราก็มปกติ เราเลยลองเอาที่ตรวจครรภ์มาตรวจสรุปขึ้นขีดเดียว เเต่เราก็กังวลเพราะเหมือนอาการ ปวดท้องน้อย จุกตรงลิ้นปี่ หรือมันมาจากที่เครียดอ่ะคะ
สวัสดีค่ะ หากนิ้วที่เปื้อนน้ำอสุจิได้แห้งแล้ว อสุจิก็น่าจะตายหมดแล้ว หรือหลงเหลืออยู่น้อยมาก ดังนั้น การใช้นิ้วดังกล่าวสอดใส่เข้าสู่ช่องคลอด โอกาสในการตั้งครรภ์ถือว่ามีน้อยมากมาก และหากหลังจากนั้น 2 สัปดาห์ ประจำเดือนได้มาแล้ว โดยมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ นอกจากนี้ หากได้ตรวจหาการตั้งครรภ์ แล้วพบขึ้นเพียง 1 ขีด ก็ย่อมแสดงว่าไม่ได้มีการตั้งครรภ์เกิดขึ้นค่ะ ดังนั้น อาการปวดท้องน้อย และจุกลิ้นปี่ ก็ไม่ใช่อาการของการตั้งครรภ์ แต่เกิดจากสาเหตุอื่นๆ เช่น กระเพาะอาหารอักเสบ ท้องผูก การที่มีความเครียดและวิตกกังวล เป็นต้นแนะนำควรดูแลตามอาการ ได้แก่ การทานอาหารให้ตรงเวลา ทานอาหารที่ย่อยง่าย รสไม่จัด ไม่ทานเผ็ด ไม่ดื่มชา กาแฟ น้ำอัดลม แอลกอฮอล์ หากมีท้องผูก ก็รักษาอาการท้องผูกให้หาย ดื่มน้ำเปล่ามากๆ เป็นต้นสำหรับข้อมูลที่บอกว่า คนท้องแต่มีประจำเดือนทุกเดือน อาจเกิดจากการที่ตั้งครรภ์ แต่มีเลือดออกจากภาวะแทรกซ้อนของการตั้งครรภ์ เช่น มีภาวะแท้งคุกคาม รกเกาะต่ำ เป็นต้น ซึ่งเลือดที่ออก ไม่ได้เรียกว่าเป็นประจำเดือน แต่เป็นเลือดที่ออกผิดปกติค่ะ